Εφαρμογή της κετογόνου θεραπείας σε ασθενείς με ανθεκτική επιληψία: ενδείξεις και τρόπος χορήγησης των διαφορετικών μορφών της δίαιτας. Aνασκόπηση
Creators: name: Παπαδοπούλου, Κυριακή Γεωργίου
Publisher: name: Aristotle University of Thessaloniki
Year: 2019
Subjects: φαρμακο-ανθεκτική επιληψία
ανθεκτική επιληψία
κετογονική διαιτητική θεραπεία
διατροφική θεραπεία
τροποποιημένη δίαιτα Atkins κετογονική δίαιτα τριγλυκεριδίων μέσης αλύσου θεραπεία χαμηλού γλυκαιμικού δείκτη
drug-resistant epilepsy refractory epilepsy intractable epilepsy
ketogenic diet therapy
dietary treatment modified Atkins diet
medium-chain triglyceride ketogenic diet
low glycemic index treatment

description: Σκοπός της παρούσας διπλωματικής εργασίας είναι η διερεύνηση της εφαρμογής της κετογόνου θεραπείας στην αντιμετώπιση της ανθεκτικής στη φαρμακευτική αγωγή επιληψίας, καθώς και των ενδείξεων, αντενδείξεων, πιθανών ανεπιθύμητων ενεργειών και του τρόπου χορήγησης των διαφορετικών μορφών της δίαιτας. Πραγματοποιήθηκε ανασκόπηση της βιβλιογραφίας στις ηλεκτρονικές βάσεις δεδομένων Medline (μέσω PubMed), Scopus και Cochrane Central Register of Controlled Trials (Central, the Cochrane Library). Στην εργασία γίνεται αναφορά στον ορισμό της επιληψίας και της ανθεκτικότητας αυτής στη φαρμακευτική αγωγή καθώς και ιστορική αναδρομή της διατροφικής της αντιμετώπισης. Έπειτα, περιγράφονται οι προτεινόμενοι μηχανισμοί δράσης της κετογονικής δίαιτας, η οποία χρησιμοποιείται ως μέσο αντιμετώσης της ανθεκτικής επιληψίας. Ακολουθεί αναφορά των περιπτώσεων, στα οποία μπορεί να εφαρμοστεί και οι συνθήκες στις οποίες δε συστήνεται η κετογόνος θεραπεία. Στη συνέχεια παρουσιάζονται οι βασικές μορφές της κετογονικής διαιτητικής θεραπείας και μερικά από τα αποτελέσματά τους σε ασθενείς με ανθεκτική επιληψία, οι ομοιότητες και διαφορές μεταξύ των μορφών αυτών ως προς την εφαρμογή και την αποτελεσματικότητά τους. Επιπρόσθετα, υπογραμμίζεται η αναγκαιότητα τροποποίησης της δίαιτας σε ορισμένες περιπτώσεις για την αύξηση της αποτελεσματικότητας ή/και την αποφυγή ανεπιθύμητων ενεργειών που μπορεί να επιφέρει στους ασθενείς που την ακολουθούν. Τέλος, επισημαίνεται η ανάγκη περαιτέρω έρευνας στη διατροφική αντιμετώπιση της ανθεκτικής επιληψίας, με σκοπό να αποσαφηνιστούν ζητήματα όπως ο ακριβής μηχανισμός δράσης της κετογόνου θεραπείας, ενώ στο Παράρτημα αποτυπώνεται μια πιο συγκεντρωτική παρουσίαση των ευρημάτων της βιβλιογραφικής ανασκόπησης. Συνολικά, η κετογονική δίαιτα κρίνεται επωφελής, ασφαλής και καλά ανεκτή στους ασθενείς με ανθεκτική επιληψία, χωρίς, ωστόσο, να αποδεικνύεται η υπεροχή της όσον αφορά την αποτελεσματικότητα συγκριτικά με τις διάφορες μορφές της, παρά την ύπαρξη διαφορών που προκύπτουν από τη σύγκριση των ενδείξεων, αντενδείξεων και των δυνητικών παρενεργειών της κάθε μορφής κετογονικής διαιτητικής θεραπείας
description: The aim of this thesis is to investigate and present the use of the ketogenic diet therapy as a treatment of drug-resistant epilepsy, as well as the indications, the contraindications and possible adverse effects and how the different types of the diet are administered. The literature review was performed in electronic databases Medline (via PubMed), Scopus and Cochrane Central Register of Controlled Trials (Central, the Cochrane Library). The study refers to the definition of epilepsy and pharmaco-resistant epilepsy as well as to the history of its dietary treatment. Also, the proposed mechanisms of action of the ketogenic diet, which is used as a treatment of refractory epilepsy, are described. Moreover, a list of cases is mentioned in which the ketogenic diet therapy is indicated and conditions in which the diet is not recommended. Furthermore, the basic types of the ketogenic diet therapy and some of their results are presented in patients with intractable epilepsy, the similarities and differences between these types of diet in regard to the application and their efficacy. In addition, the need to fine-tune the diet in some cases is emphasized in order to increase the efficacy and/or avoid adverse effects. Finally, there need for further research in the nutritional treatment of resistant epilepsy in order to clarify issues such as the exact mechanism of action of the ketogenic diet therapy. In the Appendix section a more generalized view of the findings of the literature review is depicted. Overall, the ketogenic diet has been found to be effective, safe and well tolerated in patients with refractory epilepsy, however, without being proved to be superior compered to its variations in terms of efficacy, despite the differences between the indications, contraindications, and possible adverse effects of each type of ketogenic dietary treatment